Komission direktiivi 82/623/ETY, annettu 1 päivänä heinäkuuta 1982, kaasun tilavuusmittareita koskevan jäsenvaltioiden lainsäädännön lähentämisestä annetun neuvoston direktiivin 71/318/ETY mukauttamisesta tekniikan kehitykseen kolmannen kerran



Virallinen lehti nro L 252 , 27/08/1982 s. 0005 - 0007

Suomenk. erityispainos Alue 13 Nide 12 s. 0107

Espanjank. erityispainos: Luku 13 Nide 12 s. 0253

Ruotsink. erityispainos Alue 13 Nide 12 s. 0107

Portugalink. erityispainos: Luku 13 Nide 12 s. 0253



KOMISSION DIREKTIIVI, annettu 1 päivänä heinäkuuta 1982, kaasun tilavuusmittareita koskevan jäsenvaltioiden lainsäädännön lähentämisestä annetun neuvoston direktiivin 71/318/ETY mukauttamisesta tekniikan kehitykseen kolmannen kerran (82/623/ETY) EUROOPAN YHTEISÖJEN KOMISSIO, JOKA ottaa huomioon Euroopan talousyhteisön perustamissopimuksen, ottaa huomioon mittauslaitteita ja metrologisia tarkastusmenetelmiä koskeviin yleisiin säännöksiin liittyvän jäsenvaltioiden lainsäädännön lähentämisestä(1) 26 päivänä heinäkuuta 1971 annetun neuvoston direktiivin 71/316/ETY, sellaisena kuin se on viimeksi muutettuna Kreikan liittymisasiakirjalla, ja erityisesti sen 17 artiklan, sekä katsoo, että tällä alalla tapahtuneen teknisen kehityksen huomioon ottaen direktiiviä 71/318/ETY(2), sellaisena kuin se on viimeksi muutettuna komission direktiivillä 78/365/ETY(3), on tarpeen muuttaa, ja tässä direktiivissä edellytetyt toimenpiteet ovat mittauslaitteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaisia, ON ANTANUT TÄMÄN DIREKTIIVIN: 1 artikla Korvataan direktiivin 71/318/ETY liitteessä oleva I.B. 3.2.3, I.B. 8, I.B. 9.2.1, I.B. 10, II. 5.2.1, III. 3.1.1, III. 3.3 ja III. 7.1 kohta tämän direktiivin liitteen mukaisesti. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivänä toukokuuta 1983. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 1 päivänä heinäkuuta 1982. Komission puolesta Karl-Heinz NARJES Komission jäsen (1) EYVL N:o L 202, 6.9.1971, s. 1 (2) EYVL N:o L 202, 6.9.1971, s. 21 (3) EYVL N:o L 104, 18.4.1978, s. 26 LIITE I.B. 3.2.3 Ulosottoakselien avoimet päät on sopivalla tavalla suojattava silloin, kun niitä ei ole kytketty irrotettavaan lisälaitteeseen. I.B. 8. Vakausmerkkien ja sinettien sijoitus 8.1 Merkkien ja sinettien sijoituksen on oltava sellainen, että yhdellä merkillä tai sinetillä sinetöidyn osan poistaminen aiheuttaa merkin tai sinetin vahingoittumisen. 8.2 Jos I.B. 4.1 kohdassa tarkoitetut merkinnät tehdään erilliseen arvokilpeen, joka ei ole mittarin kiinteä osa, yhden merkin tai sinetin, jonka tarkoituksena on estää sanotun kilven poistaminen, on oltava sijoitettu niin, että se vahingoittuu, jos arvokilpi poistetaan. 8.3 Vakausmerkeille ja sineteille on varattava paikka: a) kaikkiin kilpiin, joissa on tämän liitteen vaatimia merkintöjä, lukuun ottamatta kilpiä, jotka on kiinnitetty kiinteästi; b) kaikkiin osiin, joita ei muuten voi suojata käsittelyltä, joka - vaikuttaa mittarin näyttölaitteen näyttämään tai muuttaa näyttämää; - muuttaa tai rikkoo mittauslaitteen ja näyttölaitteen kytkennän; - poistaa tai sijoittaa väärin mittarin metrologisesti tärkeät osat; c) irrotettavien lisälaitteiden liitäntöihin tai I.B. 3.2.3 kohdassa tarkoitettuihin suojalaitteisiin. I.B. 9.2.1 ETY-ensivakaukseen toimitettujen kaasumittarien on oltava käyttökunnossa. ETY-ensivakaus ei ole minkään I.B. 3.1 ja I.B. 3.2 kohdassa tarkoitetun lisälaitteen toiminnan tai tarkkuuden tae. Lisälaitteisiin ei saa lukuun ottamatta I.B. 8.3 kohdan c alakohdan liitäntöjä kiinnittää mitään ETY-vakausmerkkejä eikä ETY-sinettejä. I.B. 10. Vakausmerkit ja sinetit 10.1 Kiinnittäminen Mittarit, jotka ovat läpäisseet vakauksen: - varustetaan ETY-ensivakausmerkillä; - varustetaan sinetein I.B 8.3 kohdassa tarkoitetuissa paikoissa.10.2 Tarkoitus ETY-ensivakausmerkkien ja sinettien kiinnittäminen kaasumittariin todistaa yksinomaan sen, että mittari täyttää tämän direktiivin vaatimukset. II. 5.2.1 Kun ulosottoakseliin kohdistetaan kaasumittariin merkitty I.B. 3.2.1 ja I.B. 3.2.2 kohdan mukainen suurin vääntö, kaasumittarin näyttämä tilavuusvirralla Qmin ei saa vaihdella enempää kuin 1,5 %, ellei II. 6.3.2 kohdassa toisin säädetä. III. 3.1.1 Mittareissa on oltava ennen kaasupiiriä ja sen jälkeen kiinteä painemittausyhde painehäviön mittaamiseksi; ennen kaasupiiriä mitattu paine on peruspaine. III. 3.3 Painemittausyhteet 3.3.1 Painemittausyhteiden reikien halkaisijan on oltava vähintään 3 mm. Kun kysymyksessä on pitkänomainen painemittausyhde, aukon leveyden on oltava vähintään 2 mm ja virtauksensuuntaisen poikkipinnan vähintään 10 mm². 3.3.2 Painemittausyhteet on varustettava sulkijoilla, joilla ne saadaan kaasutiiviiksi. 3.3.3 Peruspaineen painemittausyhde on näkyvällä ja pysyvällä tavalla merkittävä "pr" ja toinen painemittausyhde "p". III. 7.1 Tarkkuustesti Mittarin katsotaan täyttävän suurimpia sallittuja virheitä koskevat vaatimukset, jos nämä vaatimukset täytetään seuraavilla tilavuusvirroilla: Qmin, 0,10 Qmax (jos tämä arvo on suurempi kuin Qmin), 0,25 Qmax, 0,40 Qmax, 0,70 Qmax ja Qmax. Jos tarkastus suoritetaan toisissa olosuhteissa, on saatava vähintään samanlaiset takuut kuin edellä mainituilla testeillä saavutetaan.